open-index/open-wikipedia-markdown huggingface dataset:
שריקי

**שריקי** (*CHERIQUI*, *CHERIKI*) הוא שם משפחה יהודי-ספרדי על שם מבצר שריקה שבין סרגוסה לולנסיה. שמו הערבי של היישוב הזה הוא שאריקה. גרסאות נוספות של שמות המשפחה האלה כוללות את שריקי, סרקי וסריקי. שריקי מתועד כשם משפחה יהודי במרוקו במחצית הראשונה של המאה ה-16.

בנוסף, **שריקי** (*SHRIKI*, *SHRIQUI*, *CHRIQUI*) הוא גרסה של המילה הערבית אשרקי שפירושה "מזרחי". בחצי האי האיברי, שם זה התייחס לאזור המכונה בערבית שרקיה, הנמצא במזרח ספרד ומכסה את המחוזות אליקנטה, אלמריהמ וקרטחנה בספרד המודרנית. במסמכים ספרדיים מימי הביניים, שני השמות הערביים האלה מופיעים בצורה אשרקי ואשרקינו. צורות חיבה של השם הזה כוללות את אשריקי ושריקי.

## הערות שוליים

קטגוריה:שמות משפחה ביהדות ספרד ופורטוגל
James Pond

**James Pond** (נקרא גם **James Pond: Underwater Agent**) הוא משחק פלטפורמה למחשב. פותח על ידי יצרנית משחקי הווידאו הבריטית Vectordean Ltd, וכן על ידי חברת Millennium Interactive. יצא לאור על ידי Millennium Interactive, וכן על ידי חברת Electronic Arts, למחשבים וקונסולות בשנת 1990. הדמויות במשחק היו פופולריות, ואפילו יצאו בספרי קומיקס של התקופה. הצלחת המשחק הביאה להוצאת שני משחקי המשך, James Pond 2 ו-James Pond 3.

## מהלך המשחק
השחקן (James Pond) צריך לפתור תצרפים כדי לנצח אויבים, והמשחק מתמקד במציאת אובייקטים המקדמים את מהלך המשחק, כגון מפתחות לשחרור סרטני ים בשבי, או ספוגים לסתימת חורים במכלי שמן דולפים. בנוסף יש לקחת "בועות אש", המשמשות ללכוד את האויבים במשחק לפני הקפיצה עליהם שמחסלת אותם סופית.

## המשכים
ל-James Pond הופיעו שני המשכים; James Pond 2: Codename Robocod ו-James Pond 3 Operation Starfish. בנוסף הופיעה ערכת נושא של המשחק במשחק ספורט הנקרא The Aquatic Games, וכן כקמיע ב-Rolo to the Rescue. בשנת 2011 הופיע שוב המשחק בגרסה לאייפון ואייפד תחת השם James Pond in the Deathly Shallows. בספטמבר 2013 חברת Gameware Europe, אשר רכשה את הרישיון על James Pond בשנת 2003, העלתה יוזמה באתר Kickstarter למשחק חדש בסדרה, אשר יעוצב על ידי המעצב המקורי של שאר המשחקים כריס סורל, ואשר היה אמור להיקרא "James Pond – Pond is Back!". ב-7 באוקטובר 2013 בוטל המיזם משום שהיה נראה בלתי סביר להגיע ליעד התקציבי.

## ראו גם
*James Pond 2
## קישורים חיצוניים
*James Pond: Underwater Agent באתר MobyGames
*סדרת James Pond באתר MobyGames
*סקירה על המשחק
*כתבה על James Pond
*Environment Agency 'Licence to Fish' film

## הערות שוליים

קטגוריה:משחקי מחשב
קטגוריה:משחקי DOS
קטגוריה:משחקי וידאו משנת 1990
קטגוריה:משחקי וידאו שפותחו בממלכה המאוחדת
קטגוריה:משחקי סגה מגה דרייב
מחשב K

שמאל|לא ממוסגר
**מחשב K** הוא מחשב-על המיוצר על ידי חברת פוג'יטסו. קרוי על שם המילה היפנית *קיי* (京) אשר פירושה 10 קואדריליון. כיום הוא שוכן בקריית המוסד המתקדם למדעי המחשב RIKEN, בקובה שביפן. מחשב ה-K מבוסס על ארכיטקטורת זיכרון מבוזר עם יותר מ-80,000 nodes. מחשב K משמש ליישומים שונים, בהם מחקר אקלים, מניעת אסונות, ומחקר רפואי. מערכת ההפעלה של מחשב ה-K מבוססת על ליבת לינוקס, עם מנהלי התקנים מיוחדים התואמים לחומרת המחשב. המחשב צורך 12.6 מגה-ואט.

ביוני 2011 דירג פרויקט טופ500 את מחשב ה-K כמחשב המהיר בעולם, עם מהירות חישוב של למעלה מ-8 פטה פלופסים. בנובמבר 2011 היה למחשב הראשון בהיסטוריה בעל יכולת חישוב של למעלה מ-10 פטה פלופסים. המחשב נועד במקור להגיע לפעילות מקסימלית ביוני 2012, ובאותו תאריך הוחלף על ידי ה-IBM Sequoia האמריקאי כמחשב המהיר בעולם. נכון ל-2013 זהו המחשב הרביעי במהירותו בעולם.

## קישורים חיצוניים

* מחשב על חישב במשך 40 דקות פעולה בת שנייה אחת של המוח האנושי
* RIKEN Advanced Institute for Computational Science
* RIKEN Advanced Institute for Computational Science
* K computer: Fujitsu Global
* Special Interview: Taking on the Challenge of a 10-Petaflop Computer, RIKEN News, No. 298, April 2006.
## הערות שוליים

קטגוריה:מחשבי-על
קטגוריה:יפן: מדע וטכנולוגיה
קטגוריה:קובה (יפן)
תומאס בלאט

**תומאס "טויבי" בלאט** (באנגלית: **Thomas "Toivi" Blatt**, בפולנית: **Tomasz Blatt**; 15 באפריל 1927, י"ג בניסן ה'תרפ"ז - 31 באוקטובר 2015, י"ח בחשוון ה'תשע"ו) היה דובר וסופר אמריקאי יהודי יליד פולין. בהיותו בן 16 היה מבין הניצולים היחידים ממחנה המוות סוביבור ששרדו את ניסיון המרד והבריחה באוקטובר 1943, אירוע שבו ברחו 300 אסירים ממחנה ההשמדה. רובם נרדפו, נלכדו והוצאו להורג על ידי הגרמנים.

## סוביבור
בלאט נולד בשנת 1927 למשפחה יהודית בעיירה איזביצה שבפולין, אחד מבן שני אחים.

בשנת 1942, בלאט ומשפחתו יחד עם כ-400 יהודים נוספים מעיירתו נשלחו על ידי הגרמנים בטרנספורט לסוביבור. כל משפחתו נספתה במחנה ההשמדה וכן רובם המוחלט של בני העיירה. במחנה סוביבור נרצחו כ-250,000 יהודים מפולין, צרפת והולנד וכן כ-1,000 אזרחים פולנים.

## הבריחה מסוביבור

בלאט היה אחד מ-300 אסירים שלקחו חלק במרד במחנה סוביבור באוקטובר 1943 והצליחו להימלט. בעודו נמלט מאנשי האס-אס בגיל 16, איכר פולני שהסתיר אותו בגד באמונו וירה לו בלסת. הוא הצליח להימלט ולשרוד את תקופת המלחמה, אך הוא עדיין נשא את הקליע שפגע בו. לאחר הבריחה ההמונית מהמחנה, הגרמנים סגרו והרסו את מחנה סוביבור. הם עברו עם דחפורים על שטח המחנה ושתלו עצים כדי להסתיר את ההריסות. אזור המחנה משמש כאתר זיכרון מאז סיומה של המלחמה.

בשנת 1958 עלה לישראל ולאחר מכן היגר לארצות הברית. בשנות השבעים והשמונים עבד יחד עם הסופר ריצ'רד רשקה כדי לאתר ניצולים נוספים מהמחנה. ביחד הם הוציאו לאור ספר בשם "הבריחה מסוביבור" (1983), שעסק במרד הגדול במחנה.

בשנת 1983 הוא ראיין את קרל פרנצל, גרמני שהיה שלישי בדרגתו במחנה סוביבור, לאחר שחרורו מהכלא. פרנצל הורשע בבית משפט ונשפט למאסר עולם על מעשיו במחנה. לאחר שריצה 16 שנות מאסר הוא שוחרר עקב ערעורו. בלאט האמין שהריאיון שערך היה הפעם הראשונה שבה אסיר ממחנה השמדה ישב ושוחח פנים מול פנים עם איש מסגל המחנה.

הסרט "הבריחה מסוביבור", שזכה בפרסים, מתאר את שאירע במחנה המוות. בלאט שימש כיועץ טכני לסרט. מנהיגי המרד - ליאון פלדהנדלר ואלכסנדר פצ'רסקי, בלאט עצמו ואסירים יהודים אחרים מהמחנה גולמו על ידי שחקנים.

לאחר מכן פרסם בלאט שני ספרים נוספים על סוביבור. ספר זיכרונותיו "מעפר סוביבור" (1997), מספר על חוויותיו במחנה, וכן על חלקו במזימה למרוד שהובילה לניסיון הבריחה של כ-600 אסירים ב-14 באוקטובר 1943. הוא כתב גם על חייו לפני המלחמה, וכן על הכיבוש הגרמני של עיירת הולדתו בפולין ועל המשלוח שלו ושל משפחתו למחנה המוות.

בלאט כתב גם ספר נוסף בשם "סוביבור, המרד הנשכח" (1997), ספר היסטורי המתבסס על שנות מחקריו. בהמשך הקים אתר אינטרנט בעל אותו שם, המציג קישורים לאירועים שתיעד.

בשנותיו האחרונות התגורר בסנטה ברברה קליפורניה.

תומאס בלאט נפטר ב-31 באוקטובר 2015, והוא בן 88.

## קישורים חיצוניים

* 
* 

## הערות שוליים

קטגוריה:סופרים יהודים אמריקאים
קטגוריה:יהודים שהיגרו מפולין לארצות הברית
קטגוריה:ילדים בשואה: פולין
קטגוריה:כותבי זיכרונות מהשואה
קטגוריה:חוקרי השואה
קטגוריה:אסירים במחנה ההשמדה סוביבור
קטגוריה:מרד מחנה ההשמדה סוביבור
קטגוריה:בורחים מכליאה על ידי גרמניה הנאצית
קטגוריה:ניצולי השואה: פולין
קטגוריה:אמריקאים שנולדו ב-1927
קטגוריה:אמריקאים שנפטרו ב-2015
אפולוניוס מפרגה

**אפולוניוס מפרגה** (**פרגאיוס**, ביוונית: ** Ἀπολλώνιος ὁ Περγαῖος**, בלטינית: **Apollonius Pergaeus**; 262 לפנה"ס - 190 לפנה"ס) היה מתמטיקאי יווני ואסטרונום הידוע בשל כתביו על חתכי החרוט.

מקורו של אפולוניוס בעיר ההלניסטית פרגה  באזור פמפיליה  באסיה הקטנה.
המתודולוגיה והטרמינולוגיה החדשנית שלו, במיוחד בתחום של חתכי חרוט, השפיעו על מלומדים רבים מאוחרים יותר ובהם תלמי, מאורוליקוס, יוהאנס קפלר, אייזק ניוטון, ורנה דקארט. אפולוניוס הוא שנתן לאליפסה, לפרבולה ולהיפרבולה את השמות בהם אנו מכירים אותם, בספרו הקוניקה.

## ראו גם
*מעגל אפולוניוס
* בעיית אפולוניוס
## קישורים חיצוניים

* 
* 

קטגוריה:אסטרונומים יוונים
קטגוריה:מתמטיקאים מיוון העתיקה
קטגוריה:אישים שחיו במאה ה-2 לפנה"ס
קטגוריה:אישים שחיו במאה ה-3 לפנה"ס
יורי יאקובלב

**יורי יאקובלב** (ברוסית: **Юрий Яковлев**; 25 באפריל 1928, מוסקבה – 30 בנובמבר 2013, מוסקבה) היה שחקן תיאטרון וקולנוע רוסי וסובייטי. הוא זכה בפרס ברית המועצות, פרס הפדרציה הרוסית ובשנת 1976 הוענק לו תואר האמן העממי של ברית המועצות. על פעילותו בתחום התיאטרון הוא קיבל מספר עיטורים בתקופת ברית המועצות ורוסיה.

## חייו
יורי יאקובלב נולד במוסקבה למשפחת משפטן. בשנת 1937, במהלך הטיהורים הגדולים, חלק גדול מקרוביו אבדו. לאחר תחילת מלחמת העולם השנייה המשפחה נמלטה לאופה. בהיותו באופה יאקובלב החל לעזור לאימו בבית חולים צבאי. בשנת 1943 הם חזרו למוסקבה ויאקובלב החל לעבוד במוסך. בשנת 1948 הוא ניסה להתקבל ללימודים ב-VGIK ללא הצלחה, אך התקבל לבית הספר למשחק ליד תיאטרון וכטנגוב. את שנת הלימודים הראשונה הוא סיים בין הסטודנטים החלשים והיה על סף סילוקו מלימודים. בהמשך הישגיו השתפרו, ובשנת 1952, לאחר סיום לימודיו, התקבל לתיאטרון ווכטנגוב. יאקובלב שיחק על במתו של התיאטרון במשך כל חייו. במספר הצגות הוא שיחק לצד מיכאיל אוליינוב.

את התפקיד הראשון בקולנוע יאקובלב גילם כבר בשנת 1953, בהיותו סטודנט. בשנת 1958 הוא שיחק באחד התפקידים הראשיים בסרט של איוואן פירייב, "אידיוט", על פי ספרו של פיודור דוסטויבסקי. ההצלחה הגדולה הגיעה ליאקובלב לאחר השתתפותו בסרטיו של אלדר ריאזנוב, הבלדה הגוסארית וצחוק הגורל (ואף הופיע בסרט ההמשך משנת 2007, צחוק הגורל 2,) ובסרטיו של לאוניד גאידאי, כדוגמת איוואן וסילייביץ' מסב את מקצועו.

במקביל לקולנוע, בו יאקובלב שיחק בכ-70 סרטים, הוא המשיך להופיע בתיאטרון ווכטנגוב והיה בין שחקניו המובילים. יאקובלב עסק גם בדיבוב סרטים מצוירים ובקריינות.

בשנותיו האחרונות חדל להצטלם בקולנוע ובתיאטרון השתתף רק בהצגה אחת. יאקובלב נפטר ממחלה ונקבר בבית העלמין נובודוויצ'יה במוסקבה.

יאובקלב היה נשוי 3 פעמים ולו שלושה ילדים, כולם עוסקים במשחק.

## קישורים חיצוניים

* 

קטגוריה:שחקני קולנוע וטלוויזיה סובייטים
קטגוריה:שחקני תיאטרון רוסים
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:אישים הקבורים בבית העלמין נובודוויצ'יה
קטגוריה:מעוטרי עיטור ההצטיינות למען המולדת
קטגוריה:אמני העם של ברית המועצות
קטגוריה:רוסים שנולדו ב-1928
קטגוריה:רוסים שנפטרו ב-2013
פטליאקוב Pe-2

**פטליאקוב Pe-2** (ברוסית: **Петляков Пе-2**) היה מפציץ צלילה ששירת בחיל האוויר הסובייטי בימי מלחמת העולם השנייה. המטוס היה ידוע גם בכינויו **Peshka** (ברוסית: **Пешка** - בעברית: פיון). המטוס נחשב למפציץ המשמעותי בשירות הצבא האדום במהלך המלחמה ויוצר במספרים גדולים. הדגם החל את דרכו כמטוס קרב כבד שנועד לשמש כמטוס ליווי בגובה רב. המטוס תוכנן על ידי ולדימיר פטליאקוב בעודו יושב בגולאג שראשקה. לאחר שקציני הצבא ראו את יעילותם של מטוסי השטוקה הגרמנים הם דרשו את הסבת הדגם להפצצת צלילה. המטוס שיוצר היה מהיר, זריז ועמיד ונחשב ליריב מסוכן אפילו למטוסי הקרב של האויב.

ב-27 ביוני 1941 יצחק פרסייזן ביצע מגח במטוסו פטליאקוב Pe-2 הבוער אל תוך שיירה כלי מלחמה גרמניים.

## קישורים חיצוניים

קטגוריה:מטוסים סובייטיים במלחמת העולם השנייה
קטגוריה:מפציצים מתוצרת ברית המועצות
Z/VM

**z/VM** היא המערכת העדכנית במשפחת מערכות ההפעלה VM של IBM. מערכת ההפעלה VM של IBM היא מערכת ההפעלה הראשונה בתפיסה של מכונה וירטואלית, כבר בשנות ה-60 של המאה העשרים. מערכת הפעלה z/VM עובדת בסביבת מחשבי מיינפריים של חברת IBM. ניתן להריץ תחת המערכת מופעים של מערכות ההפעלה z/OS z/Linux ו z/VSE.

## ראו גם
* z/OS
* z/VSE
* VMWare
* מכונה וירטואלית

## קישורים חיצוניים
* 

קטגוריה:מערכות הפעלה
קטגוריה:תוכנות מבית IBM
ווסטוק 5

**ווסטוק 5** (ברוסית: **Восток-5**) הייתה החללית המאוישת החמישית בתוכנית ווסטוק ששוגרה לחלל. על סיפון החללית טס הקוסמונאוט ואלרי ביקובסקי. עד היום (2013) זו טיסת-סולו הארוכה בהיסטוריה של חקר החלל. 

תחילה הטיסה הייתה מתוכננת ל-12 ביוני אך היא נדחתה עקב בעיות טכניות. ב-16 ביוני שוגרה החללית ווסטוק 6. אחת המטרות של שיגור צמד חלליות היה להשוות התנהגויות שני טייסים במצבים דומים. במהלך הטיסה בוצעו שיחות רבות בין החלליות בתדרים שונים לצורך בדיקת איכות מערכות הקשר. במהלך הטיסה המרחק בין החלליות לא עלה על כ־4.5 ק"מ. לקראת הטיסה הושלמו ניסויים במנות מזון שקוסמונאוטים מקבלים. בטיסה זו לביקובסקי היו ארבע ארוחות מסודרות ביום. כמו כן, בוצעו צילומים מהחלל ונאסף חומר רב על מצבו הגופני של הטייס.

הטיסה הופסקה מהר מהמתוכנן (התכנון המקורי היה ל-8 ימים). החללית נחתה בסביבת העיר קראגנדי (במחוז קראגנדי שנמצא בקזחסטן של היום). במקום הנחיתה הוקמה אנדרטה לזכר האירוע. תא הטייס שנחת נמצא עתה במוזיאון החלל בקלוגה.

בוריס וולינוב היה טייס גיבוי.

## קישורים חיצוניים

* נתוני הטיסה
* תיאור שיחות רדיו
* תיאור המשימה
* טיסת ווסטוק 5

## הערות שוליים

קטגוריה:תוכנית ווסטוק
קטגוריה:1963 בברית המועצות
ווסטוק 6

ממוזער|טלאי משימה
**ווסטוק 6** (ברוסית: **Восток-6**) הייתה החללית המאוישת השישית האחרונה בתוכנית ווסטוק ששוגרה לחלל. על סיפון החללית טסה קוסמונאוט ולנטינה טרשקובה, האישה הראשונה בחלל. לאחר טיסה זו במשך עשרות שנים ברית המועצות נמנעה מלשלוח לחלל טייסת נוספת.

החללית שוגרה ב-16 ביוני, יומיים לאחר שיגור חללית ווסטוק 5. אחת המטרות של שיגור צמד חלליות היה להשוות התנהגות שני טייסים במצבים דומים. במהלך הטיסה בוצעו שיחות רבות בין החלליות בתדרים שונים לצורך בדיקת איכות הקשר. במהלך הטיסה המרחק בין החלליות היה עד כ-4.5 ק"מ. 

במהלך הכנת לטיסה בוצעו התאמות נדרשות בחליפת החלל. תוך כדי הכנות לנחיתה התברר שקיים פגם במערכת הנחיתה וצריך לתכנת אותה מחדש. בהדרכת צוות הקרקע טרשקובה הצליחה לתכנת את המערכת והיה ניתן להתחיל את הנחיתה. הבעיה הייתה סוד שנשמר כ-40 שנים.

החללית נחתה בשטח של מחוז אלטאי. תא הטייס שנחת נמצא עתה במוזיאון החלל הרוסי במוסקבה.

זו הייתה הטיסה האחרונה של חללית מדגם זה.

## קישורים חיצוניים

* נתוני הטיסה
* תיאור שיחות רדיו
* תיאור המשימה
* טיסת ווסטוק 5

קטגוריה:תוכנית ווסטוק
קטגוריה:1963 בברית המועצות
ישראל חליבנר

**ישראל ("חלאולה") חָליבְנֶר** (10 בינואר 1928 – 11 בדצמבר 2013) היה כדורגלן ומאמן כדורגל ישראלי. נודע בכינוי 'חלאולה', שיבוש של המילה הערבית 'חילווה' שפרושה מתוק.

## ביוגרפיה
חליבנר נולד בפולין וכשהיה בן 5 עלה לארץ ישראל עם משפחתו. בגיל 12 הצטרף למחלקת הנוער של מכבי תל אביב, וב-1946 עלה לקבוצה הבוגרת של המועדון בתפקיד רץ (קשר), ושיחק בשני צידי המגרש. עם הקבוצה זכה בארבע אליפויות ושלושה גביעי מדינה, כולל דאבל בעונת 1953/1954. ב-1956 נאלץ לפרוש בעקבות פציעה במניסקוס.

בשנת 1964 החל חליבנר את קריירת האימון שלו בבני יהודה תל אביב. שנה לאחר מכן אימן במכבי חיפה, וב-1967 חזר למכבי תל אביב, הפעם כמאמן הקבוצה. הוא הצטרף במחזור החמישי של העונה הכפולה (1966/1968), כאשר ג'רי בית הלוי, אשר היה מאמנו כשהוא עלה לקבוצת הבוגרים כשחקן, שימש כיו"ר הקבוצה. בעונה זו הוביל את הקבוצה לאליפות, ובשנת 1969 זכה עמה באליפות אסיה לקבוצות.

לאחר מכן עבר חליבנר לאמן את בית"ר ירושלים וחזר למכבי תל אביב לאחר עונה אחת בלבד. ב-1974 מונה כ"יועץ" למאמן בית"ר ירושלים מישל פורטל, אך עד מהרה החליף אותו בתפקיד ונשאר כמאמן יחיד. לאור חוסר הצלחת הקבוצה עזב את בית"ר משחקים ספורים לסוף העונה. לאחר מכן אימן חליבנר גם בהפועל ירושלים.

עם פרישתו מעולם הכדורגל ניהל חליבנר משרד נסיעות שהיה בבעלות הוריו.

חליבנר התגורר בגבעתיים, היה נשוי לרינה ואב לבת ובן. נפטר בשנת 2013 בגיל 85.

## תארים
### כשחקן
;מכבי תל אביב
* אליפות: 1949/1950, 1951/1952, 1953/1954, 1955/1956
* גביע המדינה: 1953/1954, 1954/1955, 1963/1964

### כמאמן
;מכבי תל אביב
* אליפות: 1966/1968
* גביע המדינה: 1969/1970
* אליפות אסיה לקבוצות: 1968/1969

## קישורים חיצוניים

* ישראל חליבנר, באתר מכבי תל אביב
* 

## הערות שוליים

קטגוריה:ישראלים ילידי פולין
קטגוריה:אנשי העלייה החמישית
קטגוריה:כדורגלנים ארץ-ישראלים
קטגוריה:קשרי כדורגל ארץ-ישראלים
קטגוריה:גבעתיים: כדורגלנים
קטגוריה:כדורגלני מכבי תל אביב
קטגוריה:מאמני כדורגל ישראלים
קטגוריה:מאמני בני יהודה תל אביב
קטגוריה:מאמני מכבי חיפה
קטגוריה:מאמני מכבי תל אביב
קטגוריה:מאמני בית"ר ירושלים
קטגוריה:מאמני הפועל ירושלים
קטגוריה:ישראלים שנולדו ב-1928
קטגוריה:ישראלים שנפטרו ב-2013
ארמיית האוויר השמינית (ברית המועצות)

**ארמיית האוויר השמינית** הייתה אחת הארמיות של חיל האוויר הסובייטי במלחמת העולם השנייה. הארמייה הוקמה על בסיס כוחות האוויר של החזית הדרום-מזרחית ב-9 ביוני 1942. היא נטלה חלק בקרב סטלינגרד, ועיקר המלחמה השתתפה בחזיתות אוקראינה השונות. את דרכה במלחמה סיימה בקרב על פראג.

סך הכל טייסות הארמייה ביצעו כ-200,000 גיחות מבצעיות, 203 מטייסיה קיבלו את אות גיבור ברית המועצות, ושלושה מהם קיבלו אותו פעמיים.
## קישורים חיצוניים
*  ארמייה האוויר השמינית באתר samsv 

אוויר
אוויר
טימופיי חריוקין

**טימופיי טימופייביץ' חריוקין** (; 21 ביוני 1910 - 19 ביוני 1953) היה גנרל-קולונל בחיל האוויר הסובייטי, אשר פיקד על ארמיית האוויר השמינית של ברית המועצות ומאוחר יותר על ארמיית האוויר הראשונה במלחמת העולם השנייה.

טימופיי חריוקין סיים בית הספר לטיס בשנת 1933 והוצב ביחידת מפציצים. בשנת 1936 הוא התנדב להשתתף במלחמת האזרחים בספרד. בשנת 1938 פיקד על טייסת הפצצה במלחמת סין–יפן השנייה בה ביצע למעלה מ-100 גיחות מבצעיות. הוא קיבל את עיטור גיבור ברית המועצות בפברואר 1939. בזמן המלחמה לטענת הרוסים קבוצת מפציצים בפיקודו הטביעה את נושאת המטוסים היפנית ריוג'ו. עם זאת, שום מסמך סיני או יפני לא מאשרר טענה זאת, והמיקום המדווח של התקיפה היה בנהר שבו נושאת המטוסים לא יכלה לשהות ולכן טענה זאת נחשבת ללא מהימנה.

לאחר המלחמה הוא פיקד על ארמיית האוויר השביעית ומאוחר יותר על כוחות הנ"מ והיירוט באזור באקו. טימופיי נפטר בשנת 1953 לאחר תאונת דרכים.

## קישורים חיצוניים

* 

קטגוריה:מעוטרי גיבור ברית המועצות
קטגוריה:טייסים סובייטים במלחמת העולם השנייה
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי עיטור סובורוב
קטגוריה:מעוטרי עיטור קוטוזוב
קטגוריה:מעוטרי עיטור בוגדן חמלניצקי
קטגוריה:מעוטרי הכוכב האדום
קטגוריה:מעוטרי אות לגיון הכבוד
קטגוריה:מעוטרי עיטור המלחמה הפטריוטית הגדולה
קטגוריה:סובייטים במלחמת האזרחים בספרד
קטגוריה:גנרלים בחיל האוויר הסובייטי
קטגוריה:מפקדי ארמיות בצבא האדום במלחמת העולם השנייה
קטגוריה:בוגרי האקדמיה הצבאית של המטה הכללי
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1910
קטגוריה:סובייטים שנפטרו ב-1953
Z/Architecture

**z/Architecture** הוא שם כולל למחשבי מיינפריים של IBM התומכים בכתובות של 64 סיביות. שמות כל סדרות המחשבים הנכללות ב־z/Architecture נקראות סדרות z ושם כל מודל מתחיל באות זו. סדרת המחשבים הראשונה בארכיטקטורה זו, 900 zSeries Model, יצא לשוק בסוף שנת 2000. בסדרה היו 42 דגמים. הסדרות שבאו אחרי זה סדרה זו היו (בסדר כרונולוגי):
* z800 דגמים דומים לדגמי ה־900 המיועדים למתקנים קטנים יותר
* z990
* z890 דגמים דומים לדגמי ה־990 המיועדים למתקנים קטנים יותר
* z9 שהוכרזה ביולי 2005.
* z10
* IBM zEnterprise System שהוכרזה ביולי 2010.
מחשבים הפועלים ב z/Architecture מריצים את מערכות ההפעלה של IBM המיועדות למיינפריים: z/VM ,z/VSE, z/OS ו־z/TPF וכן היסב לארכיטקטורה של לינוקס.

## ראו גם
* IBM System/360

## קישורים חיצוניים

*  IBM z/Architecture Reference Summary, IBM


## הערות שוליים

קטגוריה:מחשבי IBM
קטגוריה:דגמי מחשבים
חוקת יוגוסלביה (1974)

220px|שמאל|ממוזער|המהדורה הראשונה של החוקה
**חוקת יוגוסלביה** בשנת 1974 הייתה החוקה הרביעית והאחרונה של הרפובליקה הפדרלית הסוציאליסטית של יוגוסלביה, אשר נודעה כחוקה הארוכה בעולם. היא נכנסה לתוקף ב-21 בפברואר. החוקה דגלה בניהול עצמי מבחינה כלכלית, ומבחינה מנהלית באוטונומיזציה של הרפובליקות.

העיקרון הראשון בחוקה הוא יצירת המושג "אומות יוגוסלביה", כינוי לעמים ביוגוסלביה. לראשונה, העמים הובדלו מהרפובליקות; לדוגמה, על פי החוקה סרבים יכלו לגור בקרואטיה. העיקרון נבע מזכות ההגדרה העצמית, והסביר שלכל אומה יש זכות לפרישה מיוגוסלביה ולהקמת מדינה עצמאית, אך למעשה החוקה לא כללה שום מנגנון שאפשר לכך לקרות. בנוסף, יצירת המושג "לאומי יוגוסלביה" ככינוי לתושבים שארץ מולדתם נמצאת מחוץ לגבולות יוגוסלביה; לדוגמה, האלבנים בקוסובו – להם לא הייתה זכות להגדרה עצמית.

החוקה החליפה שיטות דמוקרטיה ישירה, שהונהגו דרך בחירות ישירות לגופים המחוקקים, במערכת מתוחכמת של גופים ייצוגיים שנבחרים על ידי מעגלים חברתיים שונים.

החוקה הגדירה את המחוזות וויבודינה וקוסובו כאוטונומיים. בנוסף, היא צמצמה את מספר החברים בנשיאות יוגוסלביה מ-23 ל-9, הגדירה את תפקידה וקבעה שיחויב הייצוג השווה לשש הרפובליקות ולשני המחוזות האוטונומיים בה. בנוסף, החוקה הכריזה על טיטו כנשיא עד מותו. עם כותבי החוקה נמנה הפרופסור היהודי ליאון גרשקוביץ' מזאגרב.

## לקריאה נוספת

## קישורים חיצוניים
*[The 1974 Constitution](https://archive.today/20121213120831/lcweb2.loc.gov/cgi-bin/query/r?frd/cstdy:@field(DOCID+yu0039)), באתר ספריית הקונגרס

קטגוריה:יוגוסלביה: חוק ומשפט
קטגוריה:הרפובליקה הפדרלית הסוציאליסטית של יוגוסלביה
יוגוסלביה
קטגוריה:חוקות לפי מדינה
איליושין Il-62

**איליושין Il-62** (ברוסית: **Ил-62**, באנגלית: **Ilyushin Il-62**) הוא מטוס נוסעים סילוני צר-גוף לטווח ארוך, מתכנון של יצרנית המטוסים הסובייטית איליושין.

## פיתוח
תכנון המטוס החל בשנת 1960 בהתאם לדרישת חברת אארופלוט לקבלת מטוס המסוגל לטוס לקובה וחברובסק ללא חניית ביניים. הטיסה הראשונה בוצע בשנת 1963 ובשנת 1967 החל המטוס בטיסות נוסעים סדירות. למעט 5 מטוסים ראשונים שנבנו במוסקבה כל יתר המטוסים נבנו במפעל לייצור מטוסים בעיר קאזאן. במשך שנים המטוס היה המטוס הרשמי של ראשי ברית המועצות. ייצור סדרתי של המטוס הופסק בשנת 1995.

## גרסאות
***Il-62** הגרסה הראשונה למטוס, מצויד במנועי НК-8 מתוצרת סובייטית. 
***Il-62M** בגרסה זו בוצעו שיפורים טכנולוגיים על בסיס ניסיון תפעולי של הגרסה הראשונה. המטוס הראשון מדגם זה הגיע לטיסות סדירות בשנת 1973.
***Il-62MK** הגרסה השלישית שפותחה בשנת 1978. בגרסה זו תא הנוסעים הוגדל ל-186 נוסעים.

## מפעילים
המפעיל העיקרי של המטוס הייתה חברת התעופה הסובייטית אארופלוט. כמו כן 81 יחידות נמכרו לחברות זרות, בעיקר למדינות הגוש הסובייטי.

לקראת תחילת שנות ה-90 המטוס נהיה מיושן לעומת המטוסים המודרניים, וצריכת דלק לנוסע הייתה גבוהה לעומת מטוסים מתקדמים. במחצית השנייה של שנות ה-90 החל תהליך הוצאת המטוסים משירות ובשנת 2005 המטוס האחרון שהיה בשימוש באארופלוט הוצא משירות ופורק.

נכון לסוף 2013, 22 מטוסים עדיין בשירות. הם משמשים בעיקר לטיסות ממשלתיות, טיסות שכר והעברת מטענים. מטוס מסוג זה משמש את נשיא רוסיה, נשיא אוקראינה ואחרים.

## ראו גם
*המטוס הנשיאותי של רוסיה

## קישורים חיצוניים

* תיאור כל היחידות שנבנו
* סיכום תאונות בהם היה מעורב המטוס 

קטגוריה:מטוסי נוסעים סובייטיים
קטגוריה:מטוסי איליושין
סטפן קרסובסקי

**סטפן אקימוביץ' קרסובסקי** (ברוסית: **Степан Акимович Красовский**; 20 באוגוסט 1897 - 21 באפריל 1983) היה מרשל אוויר של חיל האוויר הסובייטי. בזמן מלחמת העולם השנייה פיקד על ארמיית האוויר ה-17 של ברית המועצות ועל ארמיית האוויר השנייה של ברית המועצות.

לאחר מלחמת העולם השנייה פיקד על כוחות האוויר הסובייטיים במזרח הרחוק, מוסקבה וצפון קווקז. הוא גם נכלל בין קבוצת הבוחנים הראשית של משרד ההגנה.

## קישורים חיצוניים
סטפן קרסובסקי - ברשימת הגיבורים של ברית המועצות

קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי עיטור סובורוב
קטגוריה:מעוטרי עיטור קוטוזוב
קטגוריה:מעוטרי עיטור בוגדן חמלניצקי
קטגוריה:מעוטרי עיטור מהפכת אוקטובר
קטגוריה:מעוטרי הכוכב האדום
קטגוריה:מעוטרי צלב המלחמה הצ'כוסלובקי
קטגוריה:טייסים סובייטים במלחמת העולם השנייה
קטגוריה:אנשי הצבא האדום במלחמת האזרחים ברוסיה
קטגוריה:מפקדי ארמיות בצבא האדום במלחמת העולם השנייה
קטגוריה:מרשלים בחיל האוויר הסובייטי
קטגוריה:אנשי צבא רוסים במלחמת העולם הראשונה
קטגוריה:סובייטים שנולדו ב-1897
קטגוריה:סובייטים שנפטרו ב-1983
סרגיי רודנקו

**סרגיי איגנטייביץ' רודנקו** (ברוסית: **Сергей Игнатьевич Руденко**; 20 באוקטובר 1904 – 10 ביולי 1990) היה מרשל אוויר של חיל האוויר הסובייטי. בזמן מלחמת העולם השנייה פיקד על ארמיית האוויר ה-16 של ברית המועצות. לאחר המלחמה פיקד על הכוחות המוצנחים הסובייטיים, כיהן כ-ראש המטה הכללי של חיל האוויר הסובייטי, פיקד על זרוע המפציצים ארוכי הטווח הסובייטיים. הוא גם היה בין חברי הוועדה המרכזית של המפלגה הקומוניסטית בשנים 1961–1966. הוא גם נכלל בין קבוצת הבוחנים הראשית של משרד ההגנה.

## קישורים חיצוניים

* 

קטגוריה:מעוטרי גיבור ברית המועצות
קטגוריה:מרשלים בחיל האוויר הסובייטי
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי עיטור סובורוב
קטגוריה:מעוטרי עיטור קוטוזוב
קטגוריה:מעוטרי עיטור מהפכת אוקטובר
קטגוריה:מעוטרי עיטור המלחמה הפטריוטית הגדולה
קטגוריה:מעוטרי צלב גרונוולד
קטגוריה:טייסים סובייטים במלחמת העולם השנייה
קטגוריה:אנשי הצבא האדום בקרב קורסק
קטגוריה:מפקדי ארמיות בצבא האדום במלחמת העולם השנייה
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1904
קטגוריה:סובייטים שנפטרו ב-1990
כוחות ההגנה של דרום אפריקה

**כוחות ההגנה הלאומיים של דרום אפריקה** (באנגלית: South African National Defence Force – SANDF), הם הכוחות הצבאיים של דרום אפריקה. מפקד כוחות ההגנה ממונה על ידי נשיא דרום אפריקה מאחת מהזרועות והוא כפוף לשר ההגנה והווטרנים בממשלת דרום אפריקה.

כוחות ההגנה כפי שהם קיימים היום נוצרו ב-1994, בעקבות הבחירות הכלליות הראשונות בדרום אפריקה של העידן שלאחר האפרטהייד וכינון החוקה החדשה. כוחות ההגנה הלאומיים של דרום אפריקה החליפו את "כוחות ההגנה של דרום אפריקה" (South African Defence Force – SADF).

## היסטוריה
לכוחות ההגנה הלאומיים של דרום אפריקה הועברו כוח האדם והציוד של כוחות ההגנה של דרום אפריקה ושל הכוחות המשולבים של מדינות הבנטוסטן, יחד עם כוח האדם של כוחות הגרילה לשעבר של כמה מהמפלגות הפוליטיות של דרום אפריקה, כמו הקונגרס הלאומי האפריקני, "חנית האומה" (Umkhonto we Sizwe),הקונגרס הפאן אפריקני של אזניה (Pan Africanist Congress of Azania), צבא השחרור של העם האזאני (Azanian People's Liberation Army) ויחידות ההגנה העצמית של מפלגת אינקטה (Inkatha Freedom Party).

נכון ל-2004 הושלם תהליך השילוב, תוך שמירת כוח האדם של כוחות ההגנה של דרום אפריקה (SADF), ששולבו במבנה ארגוני שמאוד דומה לזה הקודם. יחד עם זאת, עקב בעיות בתהליך השילוב, אילוצים תקציביים, ובעיות אחרות, כוחות ההגנה מתמודדים עם בעיות יכולת.

כוחות הקומנדו של דרום אפריקה (South African Commando System) היו כוחות מיליציה טריטוריאליים שהיו פעילים עד 2008 ומבוססים על יחידות מקומיות בסדר גודל של פלוגה או גדוד. בשנים האחרונות לפעילותם, תפקידם היה לשמש כוח סיוע למשטרת דרום אפריקה ככוח לביטחון פנים.

### התחמשות מחדש
ב-1999 הסתיים תהליך רכישת נשק על ידי ממשלת דרום אפריקה בעלות של 4.8 מיליארד דולר אמריקני והיו טענות שהתהליך היה נגוע בשחיתות. מנהל הרכש האסטרטגי של משרד ההגנה של דרום אפריקה רכש פריגטות, צוללות, מסוקים, מטוסי אימון ומטוסי קרב קלים מתקדמים.

## משימות נוכחיות
כוחות ההגנה הלאומיים של דרום אפריקה מבצעים משימות שמירת שלום מטעם האו"ם בעיקר ביבשת אפריקה ושולחים משקיפים בבחירות מעת לעת.

### משימות פנים
משימות הפנים של כוחות ההגנה הם:
* שמירת הגבולות
* סיוע באסונות טבע
* בטיחות וביטחון.

## ארגון ומבנה
בראש כוחות ההגנה של דרום אפריקה עומד מפקד כוחות ההגנה (CSANDF), שממונה מקרב הזרועות השונות והוא הקצין היחידי בכוחות ההגנה שנושא דרגת גנרל או אדמירל. הוא כפוף לשר ההגנה והווטרנים שעומד בראש משרד ההגנה.
מבנה כוחות ההגנה של דרום אפריקה הם:

משרד ההגנה
*כוחות ההגנה של דרום אפריקה (SANDF) מורכבים
:*צבא דרום אפריקה (SA Army)
:*הצי הדרום-אפריקאי (SA Navy)
:*חיל האוויר הדרום-אפריקאי (SA Air Force)
:*השירות הרפואי הצבאי של דרום אפריקה (South African Military Health Service)

החטיבה למבצעים משולבים (Joint Operations Division)
החטיבה למבצעים משולבים אחראית על תיאום המבצעים המשולבים המשותפים לכל ארבע הזרועות או לחלקן.

:*מודיעין צבאי (Defence Intelligance)
:*המטה המשולב (Corporate Staff)
::*מדיניות ביטחון, אסטרטגיה ותכנון
::*כוחות המילואים
::*הכומר הצבאי הראשי

בריגדת הכוחות המיוחדים של דרום אפריקה (South African Special Forces Brigade) היא יחידה נפרדת שכפופה ישירות לחטיבה למבצעים משולבים.

## ראו גם
* צבא דרום אפריקה
* הצי הדרום אפריקאי
* חיל האוויר הדרום אפריקאי

## קישורים חיצוניים

אתר משרד ההגנה של דרום אפריקה 

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:צבאות מודרניים
Sunday Mornin'

"**'Sunday Mornin**" (בעברית: "**בוקר יום ראשון**") הוא שיר באנגלית שכתבה (מילים ולחן) היוצרת והזמרת האמריקאית מרגו גוריאן. השיר התפרסם לראשונה ב-1967 על ידי הלהקה האמריקאית "Spanky and Our Gang", והגיע בתחילת 1968 למקום ה-30 בדירוג הבילבורד הוט 100. השיר זכה לביצועים רבים, בהם גם של גוריאן עצמה ב-1968.

השיר בגרסתו העברית, שנקראה "בוא הביתה", למילים של אבי קורן ועיבוד מוזיקלי של אלכס וייס, זכה להצלחה גדולה בישראל בביצועה של שולה חן, כשנכלל בסוף 1969 בתקליטה אריך הנגן "שלכם, שולה חן".

## גרסת המקור
להקת "Spanky and Our Gang" הייתה להקת פולק רוק שפעלה בארצות הברית בשנות ה-60. היא הונהגה על ידי הזמרת המובילה בלהקה, איליין (ספנקי) מקפרלנד, ובלטה בהרמוניות הקוליות בשיריה.

השיר הוא שיר אהבה שליו הנפתח במילים:

מרגו גוריאן ביצעה אותו בתקליטה אריך הנגן "Take a Picture" ובצד ב' בתקליטון שלה שצד א' בו היה סינגל בשם "Spanky and Our Gang", שיר שכתבה כהקדשה ללהקה שפרסמה את להיטה. תקליטה זכה לשבחי הביקורת, אך עקב סירובה של גוריאן להופיע ולציית לתכתיבי חברת התקליטים (Bell Records), ביטלה זו את החוזה של הזמרת ובכך הגיעה לסיומה, למעשה, הקריירה של גוריאן כזמרת.

## הגרסה העברית "בוא הביתה"
זמן לא רב לאחר יציאת גרסת המקור של מחברת השיר יצא השיר לאור בישראל בביצועה של שולה חן בשם "בוא הביתה", ונעשה תוך זמן קצר פופולרי. השיר היה הרצועה הפותחת בתקליט אריך הנגן "שלכם, שולה חן", שהיה תקליט הבכורה של שולה חן לאחר שחרורה מלהקת הנח"ל, שבה הייתה סולנית בולטת. המילים בגרסה העברית נכתבו על ידי אבי קורן, שהיה נשוי לשולה חן. מילות השיר הן קריאה של אישה לבן זוגה לשוב הביתה, ייתכן שלאחר מריבה. שורות הפתיחה הן:

השיר בלט בעיבוד המוזיקלי העשיר שלו שנעשה על ידי המעבד המוזיקלי אלכס וייס, שעיבד את כל התקליט. במיוחד בולטת פתיחת השיר - קטע אינסטרומנטלי שאורכו מעל חצי דקה ובולטים בו כלי הקשת שאליהם מצטרפת גיטרה בס ובהמשך תופים, לקראת תחילת השירה הנפתחת בקריאה "בוא הביתה". הליווי המוזיקלי בשיר ובתקליט כולו בוצע על ידי תזמורת אולפן ההקלטות של סי בי אס ישראל. בין קולות הליווי הגבריים ניתן לשמוע את קולותיהם של חבריה של חן ללהקת הנח"ל: שלום חנוך וחנן יובל.

השיר זכה לפרסום מחודש אחרי כ-40 שנה בעת שחברת "תנובה" החלה להשתמש בו כרקע מוזיקלי לפרסומות טלוויזיה עבור גבינת קוטג'. המילים "בוא הביתה" נתפסות בפרסומת כקריאה רגשית לשוב אל הבית המשפחתי החם, המוכר והאהוב.

סימפול של הפתיח של השיר מופיע ברצועה הראשונה של אלבום הקונספט של להקת טיפקס, "דיסקו מנאייק" שהופיע ב-1999. הרצועה הקצרה, שאורכה דקה אחת, נקראת "מתנ"ס הקסמים", ועל רקע הביצוע המקורי של השיר מתאר בקצרה הילד אליעד נחום את המציאות הקשה המתוארת בהמשך האלבום כסוג של מופע קסמים.

מ-16 בנובמבר 2023, במהלך מלחמת חרבות ברזל, החלו תחנות הרדיו גלגלצ, גלי צה"ל, eco99fm ורדיוס 100fm להשמיע את השיר בכל יום בשעה 17:00 למען החזרת החטופים ממתקפת הפתע על ישראל. בעקבות זאת, הגיע השיר למקום ה-17 במצעד השבועי של מדיה פורסט. ב-7 ביולי 2024 החליטו גלגלצ להמשיך במסורת לבדם, והחלו לנגן בשעה זו בכל יום את השיר "תחזור" של הפרויקט של עידן רייכל ורוני דלומי.

## קישורים חיצוניים

* 

## הערות שוליים

קטגוריה:שירי 1967
קטגוריה:סינגלים מ-1968
קטגוריה:שירי שולה חן
קטגוריה:שירים באנגלית
קטגוריה:שירים בעברית
קטגוריה:שירים שתורגמו מאנגלית לעברית
קטגוריה:שירים שנכתבו על ידי אבי קורן
קטגוריה:שירי אהבה
קטגוריה:שירים על זמן
קטגוריה:שירים על יום ראשון
קטגוריה:שירים על חזרה הביתה
קטגוריה:סינגלים בהוצאת מרקורי רקורדס
קבר הרדינג

150px|ממוזער|שמאל|החזית הצפונית של מבנה הקבר (למעלה) ומצבות בני הזוג הרדינג בתוכו
**קבר הרדינג** (אנגלית: Harding Tomb) הוא אנדרטה בעיר מריון שבמדינת אוהיו בארצות הברית, המשמשת כמקום קבורתם של נשיא ארצות הברית וורן הרדינג ורעייתו פלורנס.
## מבנה
המבנה מעוצב כמקדש יווני - אכסדרת עמודים עגולה כפולה נטולת תקרה מאבן שיש לבנה, הנישאת מעל בסיס מדרגות עגול. קוטרה הוא 31 מטרים וגובהה 16 מטרים. בכיכר העגולה שבתוך האנדרטה ממוקמים קברי הרדינג ואשתו. האנדרטה עוצבה לפי משאלתם של בני הזוג להיקבר בשטח פתוח. היא תוכננה על ידי הנרי הורנבוסטל, אריק פישר ווד ואדוארד מלון.

האנדרטה שוכנת במסגרת פארק בשטח של 40 דונם, הקרוי על שמו של הרדינג.

הרדינג מת במפתיע במהלך כהונתו כנשיא, בשנת 1923. אשתו נפטרה בשנה שלאחר מכן. הם נקברו במרתף קבורה בבית קברות בעיר מריון, שבה גרו במשך חלק ניכר מחייהם. בניית האנדרטה החלה בשנת 1926 מכספי תרומות פרטיים, שנאספו מכמיליון אזרחים וכן מארצות חו"ל. הבנייה הסתיימה ב-1927. באותה שנה הועברו אליה גופות בני הזוג ונקברו בה מחדש. מסיבות שונות נחנכה האנדרטה באופן רשמי רק ב-16 ביוני 1931, במעמד הנשיא דאז הרברט הובר.

בשנות השמונים הועברה הבעלות על האנדרטה מאגודת הזיכרון לוורן הרדינג אל החברה ההיסטורית של אוהיו. באמצע שנות השמונים נערך שיפוץ מלא של האנדרטה.

האנדרטה היא האחרונה בקברים הנשיאותיים המסוגננים שנבנו בארצות הברית, שהראשון שבהם היה קבר הנשיא לינקולן בספרינגפילד שבאילינוי. יורשי הרדינג בחרו במקומות קבורה פשוטים יותר, שחלקם שולבו בספריות הנשיאותיות שהוקמו על שמם.

בעיר מריון נמצא גם בית המגורים של משפחת הרדינג, המשמש מוזיאון לזכרו של הנשיא.

## ראו גם
* קבר גרנט

## קישורים חיצוניים

* קבר הרדינג באתר החברה ההיסטורית של אוהיו
* סרטון על מבנה הקבר באתר YouTube

הרדינג
קטגוריה:מאוזוליאומים
קטגוריה:וורן הרדינג
קטגוריה:אוהיו: מבנים
בית הקברות היהודי בשידלוב

**בית הקברות היהודי של שידלוב** (בפולנית: *Cmentarz żydowski w Szydłowie*) היה בית קברות של יהודי שידלוב בדרום פולין. 
הוא הוקם בשנת 1470. הוא נמצא קרוב לנחל צייקונץ, בצד הימני של הדרך המובילה משידלוב לחמיילניק. בית הקברות נהרס בימי מלחמת העולם השנייה. ההלווייה האחרונה התקיימה בו בשנת 1942. כעת שטחו מכוסה פרדסים ושדות פרטיים. מצבות ששרדו ממנו מוצגות בבית הכנסת של שידלוב. ייתכן שיש עדיין שרידי מצבות גם בשטח בית הקברות לשעבר.

## לקריאה נוספת
* Przemysław Burchard: Pamiątki i zabytki kultury żydowskiej w Polsce. Warszawa: 1990, עמודים 146-145.
* Mapa WIG Staszów Pas 46 Słup 32 Warszawa 1938

## קישורים חיצוניים
* בית הקברות היהודי בשידלוב באתר השטעטל הווירטואלי 

שידלוב
אזור אנטארקטי מוגן במיוחד

[250px|ממוזער|[מפרץ טרה נובה]]
**אזור אנטארקטי מוגן במיוחד** או **אזור אנטארקטי מוגן מיוחד** (באנגלית: **(Antarctic Specially Protected Area (ASPA**) הוא אזור ביבשת אנטארקטיקה, ובאיים סמוכים, שנמצא בהגנת מדענים וכמה גופים בינלאומיים שונים. האזורים המוגנים נוסדו בשנת 1961 בחסות הברית האנטארקטית, המושלת בכל היבשה והמים דרומית לקו רוחב 60 ומגוננת מפני פיתוח אנושי. כניסה לאזור ASPA מחייבת רישיון. אתרי ASPA נמצאים בהגנת ממשלות אוסטרליה, ניו זילנד, ארצות הברית, הממלכה המאוחדת, צ'ילה, צרפת, ארגנטינה, פולין, רוסיה, נורווגיה יפן, הודו ואיטליה. מספר האתרים 71.

## קישורים חיצוניים


* Official List of ASPA sites
* ats.aq: The Official Guide to the Preparation of Management Plans for Antarctic Specially Protected Areas
* Government of Japan - efforts to protect Antarctica in Japan
* US State Department - Proposed Re-numbering of Antarctic Specially Protected Areas


## הערות שוליים

*
קטגוריה:אנטארקטיקה: גאוגרפיה
גלריית סמלי אפריקה

גלריית **[[סמל]]י [[מדינות אפריקה|מדינות]] [[אפריקה]]**:

### סמלי שטחים תלויים

### סמלי מדינות שההכרה בהן מוגבלת

## הערות שוליים

*
אפריקה
IDMS

**IDMS** היא תוכנה לניהול בסיסי נתונים רשתי, שהייתה הנפוצה במחשבי מיינפריים. שמו של בסיס הנתונים הוא ראשי תיבות של Integrated Database Management System. תוכנת בסיס נתונים זו פותחה בשנות ה-60 של המאה העשרים. התוכנה נרכשה על ידי חברת Cullinet, ששווקה אותה עד שנת 1989. בשנה זו נרכשה התוכנה על ידי CA (חברת תוכנה) ושמה שונה ל CA-IDMS. בתקופת השיא של המוצר באמצע שנות ה-80 של המאה העשרים, היה IDMS בסיס נתונים נפוץ עם כ 2,500 מתקנים. לאחר מכן קטן בהדרגה פלח השוק שלו בגלל העדפת בסיסי נתונים יחסיים בכלל ו DB2 בפרט במחשבי מיינפריים של IBM.

## ראו גם
* DB2
* IMS/DB
* Adabas

## קישורים חיצוניים
* 

קטגוריה:מערכות לניהול מסדי נתונים
WebSphere MQ

**WebSphere MQ** היא תווכה מוכוונת מסרים (באנגלית: Message Oriented Middleware) של חברת IBM. תווכת WebSphere MQ מאפשרת תקשורת בין יישומים המתבצעים במחשבים שונים עם תשתיות טכנולוגיות שונות בסביבת עיבוד מבוזר. מנגנון העבודה של WebSphere MQ מבוסס על קובצי תורים. היישום השולח כותב מסר לתור המיועד ליישום המקבל. היישום המקבל קורא את המסר, מבצע עיבוד ובמידת הצורך שולח תוצאות עיבוד ליישום באמצעות מסר המוכנס לתור המתאים. דפוס ההתקשרות הנפוץ ב־WebSphere MQ הוא אסינכרוני. WebSphere MQ יצא לשוק תחת השם MQ Series בשנת 1992. בשנת 2002 מותג מחדש בשם WebSphere MQ, כחלק מקבוצת מוצרי תווכה המשתמשים באותו מותג.
ב־WebSphere MQ יש הגבלה לגודל המסרים שמועברים, 100MB.

## אופן העברת מסרים
WebSphere MQ היא General Purpose Message Oriented Middleware ולכן תומכת במספר אפשרויות טכניות להעברת מסרים. להלן פירוט האפשרויות העיקריות להעברת מסרים באמצעות תוכנה זו:
* העברה סינכרונית והעברה אסינכרונית
* Request Reply ו־publish and subscribe
* העברה אמינה (Reliable)
* העברה על פי הסטנדרט Java Messaging Services, בראשי תיבות JMS

## תשתיות נתמכות
כתווכה תומך WebSphere MQ בעבודה במספר רב של תשתיות ושפות תכנות:
* מערכות הפעלה: z/OS, z/VSE, z/Linux, UNIX, Linux, Windows, OS/400
* שפות תכנות: RPG, COBOL, PL/I, Java, C, C++.
בנוסף לשפות התכנות הנתמכות באופן רשמי על ידי IBM, קיימת תמיכה של חברות אחרות בשפות:
* Perl על ידי חברת cpan
* Python על ידי חברת PYMQI.

## ראו גם
* העברת מסרים
* תווכה מוכוונת מסרים

## קישורים חיצוניים

*  WebSphere MQ, IBM


## הערות שוליים

קטגוריה:תווכה
קטגוריה:תוכנות מבית IBM
חגיגה לעיניים

**חגיגה לעיניים** הוא סרט קולנוע ישראלי, מסוגת קומדיה שחורה, שיצא לאקרנים בשנת 1975 בבימויו של אסי דיין שגם כתב את תסריט והפיקו יחד עם נפתלי אלטר במאי 1973. בסרט שהושפע מיצירות הקולנוע של פליני ומחזות התיאטרון של יוג'ין יונסקו וסמואל בקט כיכבו יוסף שילוח בתפקיד הראשי של המשורר שאול הכהן, ולצדו גלריית שחקנים בכירים, ביניהם מוסקו אלקלעי, טליה שפירא, דורי בן זאב, מרדכי בן זאב, אבנר חזקיהו, מרים גבריאלי, משה איש כסית, זישא גולד, ואלכסנדר יהלומי.

הסרט נחל כישלון צורב בקופות ובעקבותיו נקלעו הבמאי אסי דיין והמפיק-מלחין נפתלי אלטר לחובות גדולים.
כמו כן, בעקבות סכסוך משפטי בנוגע לזכויות הפצת הסרט, הסרט אינו זמין לצפייה לקהל הרחב מאז 1992, כשהוקרן בערוץ הראשון. מספר קטעי ארכיון מתוך הסרט שולבו בסדרות התיעודיות "החיים כשמועה" אודות אסי דיין, אשר שודרה בשנת 2012 בערוץ 8, וכן ב"חגיגה לעיניים – סיפורו של הקולנוע הישראלי" אשר שודרה בערוץ הראשון בשנת 2015, ואף נקראת על שמו.

שיר הנושא של הסרט, אותו כתב ומבצע אלטר, הוא "ועכשיו שירים".

## עלילה
במרכז עלילת הסרט עומד משורר בשם שאול הכהן אשר מגיע למושבה מטולה בכוונה להתאבד. הוא שוהה באחד משני בתי המלון היחידים ביישוב, בו מתקיימות הכנות לקראת חתונה של זוג צעיר. תושבי העיירה מצילים את שאול מניסיונותיו לסיים את חייו. אולם כשמארחיו מגלים ספר שירים שכתב בין חפציו וחושפים את זהותו, התושבים משנים את דעתם. הם סבורים כי התאבדותו של משורר לאומי חשוב ביישוב תהפוך את המקום הנידח לאתר עלייה לרגל. מאותו רגע הם מנסים לדרבן את המשורר להתאבד. אבל שאול כבר התקרב לצעירה מקומית, וכעת הוא רוצה לחיות. 

אסי דיין הסביר כי הסרט הוא "אלגוריה על חברה שרוצה לכפות על הפרט להקריב את עצמו למענה".

## קישורים חיצוניים

* 
* 	

קטגוריה:סרטים ישראליים
קטגוריה:סרטי אסי דיין
קטגוריה:סרטי 1975
קטגוריה:סרטי קומדיה שחורה
קטגוריה:סרטים ישראליים משנת 1975
הקבינט של ארצות הברית בממשל ביל קלינטון

**הקבינט של ארצות הברית בממשל ביל קלינטון** כיהן במשך שתי תקופות כהונה נשיאותיות, ממועד השבעת הנשיא קלינטון ב-20 בינואר 1993 ועד לסיום כהונתו השנייה ב-20 בינואר 2001.

## הרכב הקבינט
הנשיא קלינטון צירף לקבינט מספר בעלי תפקידים שלא כיהנו בו בימי ממשלו של הנשיא הקודם בוש (1989–1993):
*מ-1993:
**ראש מטה הבית הלבן
**שגריר ארצות הברית באומות המאוחדות
**מנהל הסוכנות להגנת הסביבה
**מנהל התוכנית הלאומית לפיקוח על סמים
*מנהל הרשות לעסקים קטנים - מ-1994
*מנהל סוכנות הביון המרכזית - מ-1995
*מנהל הסוכנות הפדרלית לניהול מצבי חירום - מ-1996.

בסך הכל כלל הקבינט 24 בעלי תפקידים (21 ב-1993, 22 ב-1994 ו-23 ב-1995) וכיהנו בו 36 גברים ותשע נשים. שישה מהם כיהנו בו במשך כל תקופת נשיאותו של קלינטון.

## הקבינט
### מזכירי מחלקות הממשל
*מזכיר המדינה: וורן כריסטופר (1993–1997), מדליין אולברייט (1997–2001),
*מזכיר האוצר: לויד בנטסן (1993–1994), רוברט רובין (1995–1999), לורנס סאמרס (1999–2001)
*מזכיר ההגנה: לס אספין (1993–1994), ויליאם פרי (1994–1997), ויליאם כהן (1997–2001)
*התובעת הכללית: ג'אנט רינו (1993–2001)
*מזכיר הפנים: ברוס בביט (1993–2001)
*מזכיר החקלאות: מייק אספי (1993–1994), דן גליקמן (1995–2001)
*מזכיר המסחר: רון בראון (1993–1996), מייקי קנטור (1996–1997), ויליאם דיילי (1997–2000), נורמן מינטה (2000–2001)
*מזכיר העבודה: רוברט רייך (1993–1997), אלכסיס הרמן (1997–2001)
*מזכירת הבריאות ושירותי האנוש: דונה שלאלה (1993–2001)
*מזכיר השיכון והפיתוח העירוני: הנרי סיסנרוס (1993–1997), אנדרו קואומו (1997–2001)
*מזכיר התחבורה: פדריקו פניה (1993–1997), רודני סלייטר (1997–2001)
*מזכיר האנרגיה: הייזל אולירי (1993–1997), פדריקו פניה (1997–1998), ביל ריצ'רדסון (1998–2001)
*מזכיר החינוך: ריצ'רד ריילי (1993–2001)
*המזכיר לענייני חיילים משוחררים: ג'סי בראון (1993–1997), טוגו וסט (1998–2000), הרשל גובר (2000–2001)

### בעלי תפקידים ברמת הקבינט
*סגן הנשיא: אל גור (1993–2001)
*ראש מטה הבית הלבן: מק מקלרטי (1993–1994), ליאון פאנטה (1994–1997), ארסקין בואולס (1997–1998), ג'ון פודסטה (1998–2001)
*מנהלת הסוכנות להגנת הסביבה: קרול בראונר (1993–2001)
*שגריר ארצות הברית באומות המאוחדות: מדליין אולברייט (1993–1997), ביל ריצ'רדסון (1997–1998), ריצ'רד הולברוק (1999–2001)
*מנהל משרד הניהול והתקציב: ליאון פאנטה (1993–1994), אליס ריבלין (1994–1996), פרנקלין ריינס (1996–1998), ג'ק לו (1998–2001)
*מנהל התוכנית הלאומית לפיקוח על סמים: לי בראון (1993–1995), ברי מק'פרי (1996–2001)
*נציג הסחר: מיקי קנטור (1993–1996), שרלין ברשפסקי (1997–2001)
*מנהל הסוכנות הפדרלית לניהול מצבי חירום: ג'יימס לי ויט (1993–2001)
*מנהל סוכנות הביון המרכזית: ג'ון דויטש (1995–1996), ג'ורג' טנט (1997–2001)
*מנהל הרשות לעסקים קטנים: פיליפ לדר (1994–1997), איידה אלוורז (1997–2001)

## הערות שוליים

*
קלינטון
ארמיית אוויר

**ארמיית אוויר** או **פיקוד אוויר** היא יחידה צבאית גדולה בחילות אוויר המאחדת מספר טייסות ודיוויזיות אוויריות. בראש יחידה כזו עומד גנרל או פילדמרשל.

בין החילות האוויריים שהשתמשו ביחידות בסד"כ כאלה נמנו גם חיל האוויר הסובייטי וחיל האוויר הקיסרי היפני. עם זאת המינוח ארמייה אווירית שימש בצורתו זו רק בחלק מהצבאות כולל בתקופה מסוימת בסין, בעוד בצבאות כמו ארצות הברית בריטניה וגרמניה השתמשו במינוחים אחרים.

ג'וזף מירנדה, עומד על כך שהדוקטרינה של חיל האוויר הסובייטי במלחמת העולם השנייה הייתה שונה מזו של חילות האוויר המערביים דבר המסביר בין היתר את השימוש בארמיות אוויריות כך שכוחות האוויר הוכפפו למפקדות האזורים הצבאיים כלומר למפקדה של קבוצת ארמיות. לדבריו: לדבריו דוקטרינה זו החלה כבר בראשית הקמת חיל האוויר הסובייטי. בנוסף ציין שהיתרון הכמותי של הכוח האווירי הסובייטי ושילוב מערך הארמיות האוויריות בלוחמה בחזית תרמה להכרעת החזית המזרחית בהתשת האויב.

רק חיל האוויר הרוסי שומר על השמות של ארמיות אוויר שהוא ירש מקודמו הסובייטי.

## ראו גם
* לוחמה אווירית במלחמת העולם השנייה

## קישורים חיצוניים

* Japanese Army Air Force (JAAF), Pacific Wrecks.
* James Jaquette Sterrett, Soviet Air Force Operational Theory, 1918–1945, February 2004.


## הערות שוליים

*
קטגוריה:מרכיבי סדר הכוחות
קטגוריה:תעופה צבאית
מיכאל לסרי

הרב **מיכאל לסרי** (נולד בשנת 1961) הוא דרשן ומפיץ יהדות חרדי-ישראלי. מרצה בעיקר בנושאי חינוך, זוגיות ושלום בית והומור יהודי.

## ביוגרפיה

נולד בקזבלנקה שבמרוקו ליוסף וימנה לסרי. בגיל 7 עלה לישראל והתגורר ברמלה. למד בישיבת נווה ארץ שבבאר יעקב ובישיבת פורת יוסף בירושלים.

בגיל 19 נישא לעמליה קרדי. לאחר נישואיו התגורר בבני ברק ולמד בכולל של הרב עטיה שבחולון. עסק בפעילות בארגון "ערכים", בעיקר בבת ים ובחולון. כעבור זמן החל בהרצאות ודרשות במסגרת ארגון "ערכים" בישראל ומחוץ לה. נתן הרצאות בהתנדבות בצה"ל ובבתי הכלא לנוער. הרצאותיו מאופיינות בגישה הומוריסטית ולעיתים סיפורים ששזורים בתוך סיפורים.

בשנת 1988 הקים את ישיבת המיש"ר בבת ים, בנשיאות הרב בניהו שמואלי. בשנת 1999 פתח ישיבה לצעירים בבני ברק בשם "תשובה לישראל". בשנת 2001 עברה הישיבה לאשדוד והועברה לניהול הרב מאיר מויאל.

## משפחתו
מתגורר בבני ברק ואב ל-11 ילדים. ביוני 2016 נפטר בנו שמעון יוחאי מטביעה.

## ספריו
* **ריח הדבש**, 2005
* **זוגיות עם רגש**, 2014

## קישורים חיצוניים

* הרב מיכאל לסרי, באתר ערכים
* הרב מיכאל לסרי, באתר קול הלשון
* הרב מיכאל לסרי, באתר 'טעמו וראו'
* כל הכתבות על מיכאל לסרי, באתר ערוץ 7
## הערות שוליים

קטגוריה:תנועת התשובה: פעילים
קטגוריה:עולים בשנות ה-1960
קטגוריה:בוגרי ישיבת פורת יוסף
קטגוריה:סגל ערוץ הידברות
קטגוריה:ישראלים שנולדו ב-1961
אל-ח'נסאא

**אל-ח'נסאא** (בערבית: **الخنساء**) או בשמה המלא: תמאדר בנת עמרו בן אלחרת' בן אל-שריד אל-סלמיה (בערבית: تماضر بنت عمرو بن الحرث بن الشريد السُلمية) הייתה משוררת מחצי האי ערב בת המאה ה-7 שחיה בימיו של נביא האסלאם מוחמד.

## ביוגרפיה
אל-ח'נסאא נולדה באזור נג'ד שבחצי האי ערב למשפחה עשירה. בשנת 612 נהרג אחיה  מועאוויה  על ידי חברי שבט אחר. אל-ח'נסאא דרשה נקמה ואחיה האחר, סאחר, נקם על הרג מועאוויה. הוא נפצע במהלך ביצוע הנקמה, ומת בעצמו שנה לאחר מכן. אל-ח'נסאא התפרסמה כמשוררת לאחר שחיברה הספדים וקינות לזכר שני אחיה המתים. 

בשנת 629 נפגשה אל-ח'נסאא עם הנביא מוחמד, וכתוצאה מההיכרות המירה את דתה לאסלאם. היו לה ארבעה בנים שהתאסלמו ביחד איתה. היא ליוותה אותם לקרב אל-קאדסיה בשם האסלאם, במהלכו  נהרגו כל הארבעה. על פי המסורת המוסלמית, לאחר שהיא קיבלה את הידיעה על מות בניה היא לא התאבלה אלא הצהירה "השבח לאל שכיבד אותי על מות הקדושים שלהם. אני מקווה שאדוני יאחד אותי איתם בצל רחמיו".

המשורר הערבי בן זמנה אל-נע'אבה כתב עליה "אל-ח'נסאא היא המשוררת הנפלאה ביותר מבין בני האדם והג'ינים". על פי מסורת נוספת אל-נע'אבה אמר לאל-ח'נסאא יום אחד: "לולא אבו באסיר כבר הקריא לי (את שיריו), הייתי אומר שאת המשוררת הגדולה ביותר של הערבים. לכי, שכן את המשוררת הגדולה ביותר מבין אלו עם שדיים". אל-ח'נסאא השיבה לו: "אני המשוררת הגדולה ביותר מבין אלה עם אשכים, גם כן".

## קישורים חיצוניים

* 
* "A Great Arab Poetess of Elegy", an essay about Al-Khansa
* Other Women's Voices collection, contains links, secondary sources, and excerpts
* 

## הערות שוליים

קטגוריה:משוררות ערביות
קטגוריה:נשים במאה ה-6
קטגוריה:נשים במאה ה-7
קטגוריה:ילידי 575
קטגוריה:נפטרים ב-645
דרגות הכוחות המזוינים של סוריה

[275px|ממוזער|קצין בצבא הסורי בדרגת עקיד במהלך [מלחמת המפרץ.]]
**דרגות הכוחות המזוינים של סוריה** הן כל הדרגות בהיררכיה הצבאית אשר מתקימות כיום בקרב חמש הזרועות של הכוחות המזוינים של סוריה; הצבא, חיל האוויר, חיל הים, חיל ההגנה האווירית וכוחות המשטרה והביטחון.

בין החילות מבנה הדרגות נותר דומה כמו גם שמות הדרגות, כאשר השינוי העיקרי הוא צבע הרקע של הדרגות. באופן כללי צורת הדרגות הקצונה מתחלקות לשלושה סוגים; דרגות שדה בעלות רקע מבד הסוואה (התואם למדים) אשר הסמלים עליהם מודפסים על הדרגה, דרגות רגילות בעלות רקע התואם לצבע הזרוע (כחול לחיל האוויר, ירוק לצבא וכחול כהה לחיל הים) ודרגות רשמיות הנענדות באירועים פורמליים וצורתם מעוגלת ומאורכת יותר (לעיתים דפנות הדרגה מעוטרת ברקמה מוזהבת בדפנות).

שני האלמנטים העיצוביים העיקריים הנהוגים בדרגות הקצונה והנגדים הם סמל סוריה (העיט המוזהב) אשר מופיע מדרגת ראא'ד ומעלה בגרסתו המלאה ומופיע ברוב הדרגות בגרסה מוקטנת על רקע כוכב מחומש. האלמנט השני הוא שתי חרבות סימיטר מוצלבות המופיע בארבע הדרגות הגבוהות מדרגת לואא' ומעלה.

## דרגות הכוחות המזוינים (2024-)

## תקופת סוריה הבעת'ית (1970-2024)

## קישורים חיצוניים

* דרגות הצבא באתר 'ארמי רקוגנישן'.
* דרגות הצבא וחיל הים באתר 'Uniform Insignia'.

## הערות שוליים

סוריה
קטגוריה:הכוחות המזוינים של סוריה
Datacom/DB

**Datacom/DB** היא תוכנה לניהול מסדי נתונים במודל טבלאי (RDBMS). התוכנה פותחה על ידי חברת  Insyte Datacom, שבחרה את שם תוכנת ניהול מסד הנתונים. התוכנה נרכשה על ידי חברת Applied Data Research, שהמשיכה לפתח אותה ולתמוך בה. כאשר נרכשה חברת Applied Data Research על ידי CA (חברת תוכנה), שונה שם התוכנה ל CA Datacom/DB. CA Datacom/DB פועל בעיקר על מחשבי מיינפריים של חברת IBM.

## ראו גם
* DB2
* IMS/DB
* Adabas
* IDMS

## קישורים חיצוניים
* 

קטגוריה:מערכות לניהול מסדי נתונים
יער ביקרניקי

**יער ביקרניקי** (בלטבית: ** Biķernieki**), הוא אחד משני אתרי ההריגה של יהודי ריגה במלחמת העולם השנייה (האתר השני הוא יער רומבולה). היער נמצא בגבולה הדרומי של ריגה בלטביה.

## היסטוריה
בחודש הראשון של הכיבוש הנאצי החל רצח המוני של יהודים ושריפת בתי כנסת ברחבי ריגה. ב-4 ביולי 1941 הוצת בית הכנסת כורל ברחוב גוגול ונשרף עם מאות יהודים שהיו בתוכו. כל בתי הכנסת בעיר הוצתו ונהרסו פרט לבית הכנסת פייטב שהיה סמוך מידי לבתים. יחידות עזר של לטבים החלו לעצור יהודים ולכלוא אותם במפקדות ובמרתפים של הארגון הפשיסטי הלטבי. לפי דו"ח הסיפ"ו -  עד 16 ביולי 1941 נרצחו כ-2,700 יהודים וגופותיהם נקברו ביער ביקרניקי. 2,000 יהודים נשארו בבתי כלא מתוכם שוחררו מספר רופאים ובעלי מלאכה נחוצים והשאר נרצחו בביקרניקי.

לאחר חיסול הגטו הגדול בדצמבר 1941 ביער רומבולה הביאו הגרמנים לגטו שהתפנה כ-16,000 יהודים מארצות הרייך (גרמניה, אוסטריה וצ'כוסלובקיה). הם נרצחו ביער ביקרניקי. במקום נרצחו גם שבויי מלחמה רוסים ואזרחים לטבים מתנגדי השלטון. אין רישום ואומדן מדויק של הנרצחים אבל המספר מתקרב ל-30,000 כשרובם יהודים אבל אין אומדן מדויק על שאר הקבוצות. לפני הנסיגה דאגו הגרמנים לחפור בקברות האחים ולשרוף את הגופות.

## לאחר מלחמת העולם השנייה

### אנדרטת ביקרניקי
במשך שנים רבות לא היה שום אזכור לרצח שבוצע ביער. בשנות ה-60 הוצבה במקום אנדרטה צנועה עליה היה כתוב בלטבית ורוסית: "ביער ביקרניקי מ-1941 עד 1944 הכובשים הגרמנים הפשיסטים רצחו באכזריות 46,5000 אזרחים שלווים". לא נכתב כי רוב הנרצחים היו יהודים.
במרכז האנדרטה נמצאת אבן גרניט שחורה מלוטשת כסמל למזבח ועליה חרותה כתובת ברוסית, לטבית, גרמנית ועברית: "ארץ אל תכסי דמי, ואל-יהי מקום לזעקתי" (איוב, ט"ז, י"ח). האנדרטה מוקפת ב-4,000 אבני גרניט בגדלים וצבעים שונים שהובאו מאזור ז'יטומיר ומקנים למקום צורה של בית קברות יהודי עתיק. ליד כל קבוצת אבנים חקוקים על אבן גרניט מלוטשת שמות הערים מהן גורשו הנספים. לצידי השבילים ובורות ההריגה נמצאים עמודי בטון ועליהם חקוקים: מגן דוד - ליהודים, כתר קוצים - לשבויי המלחמה וצלב - לאזרחים. 
האתר מומן על ידי ממשלות גרמניה ואוסטריה ועלה כמליון מארק. טכּס הפתיחה הממלכתי התקיים ב-30 בנובמבר 2001 במלאת 60 שנה לאקציה הראשונה ביער רומבולה.

## קישורים חיצוניים

* ריגה, באתר יד ושם
* סיור ביער ביקרניקי, באתר יוטיוב

קטגוריה:שואת יהודי לטביה
קטגוריה:אתרי הריגה בשואה
קטגוריה:גטו ריגה
קטגוריה:בורות ירי בשואה
המשלחת הבריטית אל ארץ גרהאם

**המשלחת הבריטית אל ארץ גרהאם** הייתה משלחת גאופיזית ומחקרית אל ארץ גרהאם באנטארקטיקה בין השנים 1934 ל-1937. המשלחת, בהנהגת ג'ון ריימיל, עשתה שנתיים באנטארקטיקה. המשלחת גילתה, שארץ גרהאם היא חצי אי. לפניה, בשנים 1922-1920, יצאה משלחת בריטית אל ארץ גרהאם בהנהגת ג'ון לאכלאן קופ.

המשלחת עשתה שימוש בשילוב של נהלים מסורתיים ומודרניים של חקר אנטארקטיקה, שכללו צוותי כלבים ומזחלות ממונעות ואף מטוס דה הווילנד פוקס מוס חד-מנועי לסיורי המחקר שלהם. לאנטארקטיקה הגיעו באוניית מפרשים תלת-תרנית ישנה בשם "פנולה", מצוידת במנוע עזר מפוקפק. צידה נוספת הובאה באונייה "דיסקברי II".

המשלחת הייתה אחת האחרונות לאנטארקטיקה במימון פרטי; ממשלת בריטניה מימנה רק חלק מעלותה. על אף תקציבה המצומצם מאוד, הצלחה המשלחת ביעדיה המדעיים. תצלומי אוויר ומיפוי מן האוויר הקיפו שטח של 1600 ק"מ של חופי ארץ גרהאם.

כל שישה-עשר חברי המשלחת שנחתו בארץ גרהאם קיבלו את מדליית הקוטב. בין משתתפי המשלחת היו: 
* דאנקן קארס, שעבר לאוניית המשלחת באיי פוקלנד 
* גרהאם קוטאם, הרפתקן וחוקר ארצות
* ד"ר בריאן בירלי רוברטס, שתרם בהמשך לטיוטת הברית האנטארקטית.

## ראו גם
* רשימת משלחות לאנטארקטיקה

## קישורים חיצוניים

*British Graham Land Expedition 2007
*Detailed description of the expedition
* * British Graham Land Expedition * in Bernard Stonehouse (ed) *Encyclopedia of Antarctica and the southern oceans*  John Wiley and Sons, 2002 
* *British Graham Land Expedition * in Beau Riffenburgh (ed), * Encyclopedia of the Antarctic, Volume 1*,  CRC Press, 2007 ,


קטגוריה:משלחות לאנטארקטיקה
קטגוריה:הממלכה המאוחדת והאזור האנטארקטי
קטגוריה:ארץ גרהאם